DA Den Europæiske Unions Tidende C 328/28

Rettens dom af 29. september 2010 — Al-Faqih m.fl. mod Rådet

(Forenede sager T-135/06–T-138/06) (1)

(Fælles udenrigs – og sikkerhedspolitik - bekæmpelse af terrorisme - restriktive foranstaltninger over for personer og enheder med tilknytning til Usama bin Laden, Al-Qaida-organisationen og Taliban - indefrysning af midler - grundrettigheder - ret til respekt for ejendomsretten, ret til at blive hørt og ret til en effektiv domstolsprøvelse)

2010/C 328/46

Processprog: engelsk

Parter

Sagsøgere: Al-Bashir Mohammed Al-Faqih (Birmingham, Det Forenede Kongerige), Sanabel Relief Agency Ltd (Birmingham), Ghunia Abdrabbah (Birmingham) og Taher Nasuf (Manchester, Det Forenede Kongerige) (først ved solicitor N. Garcia-Lora og barrister S. Cox, derefter ved N. Garcia-Lora og barrister E. Grieves)

Sagsøgt: Rådet for Den Europæiske Union (ved M. Bishop og E. Finnegan, som befuldmægtigede)

Intervenienter til støtte for sagsøgte: Europa-Kommissioenen (først ved P.J. Kuijper, derefer ved C. O’Reilly og J. Aquilina, derefter ved E. Paasivirta og P. Aalto, og endelig ved E. Paasivirta og M. Konstantinidis, som befuldmægtigede) og Det Forenede Kongerige Storbritannien og Nordirland (ved C. Gibbs, Z. Bryanston-Cross og S. Ossowski, som befuldmægtigede, bistået af barrister A. Dashwood)

Sagens genstand

Påstand om annullation af artikel 2 i Rådets forordning (EF) nr. 881/2002 af 27. maj 2002 om indførelse af visse specifikke restriktive foranstaltninger mod visse personer og enheder, der har tilknytning til Usama bin Laden, Al-Qaida-organisationen og Taliban, og om ophævelse af Rådets forordning (EF) nr. 467/2001 om forbud mod udførsel af visse varer og tjenesteydelser til Afghanistan, om styrkelse af flyveforbuddet og om udvidelse af indefrysningen af midler og andre økonomiske ressourcer over for Taliban i Afghanistan (EFT L 139, s. 9), som ændret ved Kommissionens forordning (EF) nr. 246/2006 af 10. februar 2006 om 63. ændring af forordning nr. 881/2002 (EUT L 40, s. 13), hvorved sagsøgernes navne blev opført i bilag I til forordning nr. 881/2002

Konklusion

1) De forenede sager T-135/06–T-138/06 forenes med henblik på dommen.

2) Artikel 2 i Rådets forordning (EF) nr. 881/2002 af 27. maj 2002 om indførelse af visse specifikke restriktive foranstaltninger mod visse personer og enheder, der har tilknytning til Usama bin Laden, Al-Qaida-organisationen og Taliban, og om ophævelse af Rådets forordning (EF) nr. 467/2001 om forbud mod udførsel af visse varer og tjenesteydelser til Afghanistan, om styrkelse af flyveforbuddet og om udvidelse af indefrysningen af midler og andre økonomiske ressourcer over for Taliban i Afghanistan, som ændret ved Kommissionens forordning (EF) nr. 246/2006 af 10. februar 2006 om 63. ændring af forordning nr. 881/2002 annulleres, for så vidt som den vedrører sagsøgerne Al-Bashir Mohammed Al-Faqih, Taher Nasuf, Ghunia Abdrabbah, og Sanabel Relief Agency Ltd.

3) Rådet for den Europæiske Union bærer sine egne omkostninger og betaler de omkostninger, der er afholdt af sagsøgerne, samt de beløb, der er udbetalt fra Rettens kasse i form af retshjælp.

4) Det Forenede Kongerige Storbritannien og Nordirland og Europa-Kommissionen bærer deres egne omkostninger.

(1) EUT C 165 af 15.7.2006.